छापा मारने में सीबीआई को मिलेंगे घर पर केवल चार मफलर : केजरीवाल
ऑड-इवन फॉर्मूले पर नहीं चलेगी आप कार्यकर्ताओं की मनमानी: बस्सी
दिल्ली पुलिस कमिश्नर बीएस बस्सी ने ऑड-इवन फॉर्मूला लागू होने से पहले ही आम आदमी पार्टी को चेतावनी दी है। उन्होंने एक न्यूज चैनल से कहा, ‘फॉर्मूला लागू करवाने में आप कार्यकर्ताओं की मनमानी बर्दाश्त नहीं की जाएगी।’ बस्सी ने इसके बाद ट्वीट किया, ‘दिल्ली पुलिस ऑड-इवन फॉर्मूला लागू करने के लिए प्रतिबद्ध है। सरकार से आग्रह है कि कार्यकर्ता दिल्ली पुलिस की मदद करें। कार्यकर्ता पहले दिल्ली पुलिस को रिपोर्ट करेंगे और उन्हें एक्शन प्लान के तहत जानकारी देकर तैनात किया जाएगा।’
भास्कर न्यूज नेटवर्क|नई दिल्ली
मुख्यमंत्री अरविंद केजरीवाल ने रविवार को प्रधानमंत्री नरेंद्र मोदी और सीबीआई पर साथ-साथ निशाना साधा। उन्होंने कहा, ‘सीबीआई ने प्रधानमंत्री के कहने पर मेरे कार्यालय में छापा मारा। लेकिन वहां कुछ नहीं मिला। यदि सीबीआई मेरे घर में छापा मारती है तो उसे चार मफलर से ज्यादा कुछ नहीं मिलेगा।’
केजरीवाल राष्ट्रीय खुदरा व्यापारी महापंचायत में बोल रहे थे। उन्होंने व्यापारियों को उनकी समस्याएं दूर करने का भरोसा दिया। साथ ही शिकायत भी की और कहा, ‘हमने वैट प्रक्रिया को सरल बनाया। लेकिन इसका नतीजा यह हुआ कि इस साल टैक्स में गिरावट आ गई।’ केजरीवाल ने व्यापारियों से धार्मिक स्थलों को दान देने की बजाय सरकार को टैक्स देने की भी अपील की। कहा-यह पुण्य होगा ओर इससे विकास भी होगा।
hin_Deva hin_Deva hin_Deva bho_Deva hin_Deva hin_Deva